Laittomien rajanylitysten määrät Suomeen ovat perinteisesti matalia, sillä Suomi ei sijaitse Eurooppaan suuntautuvien pääasiallisten muuttoliikereittien varrella. Kasvava muuttoliikepaine Euroopan ulkorajoilla ei ole toistaiseksi heijastunut Suomeen.
Vuonna 2022 Suomeen sisärajojen kautta saapuva laiton maahantulo säilyi hyvin maltillisena. Myös ulkorajoilla tilanne säilyi rauhallisena. Suomen Venäjän-vastaisella rajalla laittomien rajanylitysten määrä kasvoi hieman, mutta määrät säilyivät edelleen alhaisella tasolla.